**Солтүстік Қазақстан облысы**

**Ақжар ауданы**

**Май орта мектебі**



**Тақырыбы: АЛОЭ ӨСІМДІГІНІҢ ПАЙДАСЫ**

Секциясы: медицина

Лұқман Айнара

6 сынып оқушысы

«Май орта мектебі» КММ

Ақжар ауданы

СҚО

Жетекшісі

Жукенова Алия Амиржановна

Педагог-эсперт

Химия-биология мұғалімі

«Май орта мектебі» КММ

Ақжар ауданы

СҚО

**2020-2021 оқу жылы**

**Мазмұны:**

І. Кіріспе

1.1 Алоэ өсімдігінің сипаттамасы-------------- 4-5

**ІІ. Негізгі бөлім**

2.1 Алоэ өсімдігінің басты ем болатын аурулары және қолданылуы-5-6

**III.Зерттеу нәтижесі**

3.1 Зерттеудің практикалық мәні мен нәтижесі:-----------6-8

**ІҮ. Қорытынды----------8**

**Ү. Пайдалынған әдебиеттер--------9**

**Аннотация**

Кейінгі жылдары медицинада шөптердің емдік қасиеттері, оларды кеңінен пайдалануға ерекше назар аударылуда. Қазіргі кезде шөппен емдеу – фитотерапияны үй жағдайында кеңінен қолдануға мүмкіндік жеткілікті. Ол үшін дәрісіз ем – домды жасауды дәрілік өсімдіктерден іздеуіміз керек. Өсімдіктер сарқылмайтын қазына. Алоэ шырыны иммунитетті нығайтып, пайдаланылған өндіріс бұйымдарын бастапқы қалпына келтіріп, бактерияға қарсы күресе алады. Басқа өсімдіктер секілді алоэ да көміртегіні жұтып, оттегі шығара алады.

**Зерттеу мақсаты.** Алоэ өсімдігін зерттей отырып емдік ерекшеліктерін тиімді пайдалану және насихаттау .

**Зерттеу жұмысының негізгі болжамы:**

Алоэ өсімдігінің емдік ерекшелігін пайдалану арқылы көптеген аурулардың алдын алуға болады.

**Зерттеу жұмысының әдістемесі:**

- Ғылыми - әдебиеттерге шолу жасау;

- Тәжірибелер жүргізу;

- Емделушілер арасында сауалнамалар жүргізу; Зерттеудің жаңалығы мен дербестік нәтижесі:

-Алоэ өсімдігінің емдік ерекшеліктеріне жан – жақты сипаттама берілді;

-Алоэ өсімдігінің емдік қасиеттерінің тиімді пайдаланудың жолдары көрсетілді.

**Зерттеудің жаңалығы мен дербестік нәтижесі:**

1. Алоэ өсімдігінің емдік ерекшеліктеріне жан – жақты сипаттама берілді;

2. Алоэ өсімдігінің емдік қасиеттерінің тиімді пайдаланудың жолдары көрсетілді.

**Зерттеудің практикалық мәні:**

Ғылыми - әдебиеттерге шолу жасау арқылы алоэ өсімдігіне жан – жақты зерттеу және емдік ерекшеліктерін көрсету жұмыстың теориялық мәні болып табылады.

**Зерттеудің нәтижесі:**

-Алоэ өсімдігінін емдік ерекшеліктеріне жан – жақты сипаттама берілді;

-Алоэ өсімдігінің емдік қасиеттерінің тиімді пайдаланудың жолдары көрсетілді.

Жұмыс барысында қолдан жасалған емдік қоспаны көпшіліктің тұрмыстық жағдайда жасап пайдалану мүмкіндігі яғни, қолжетімдігі жұмыстың практикалык мәні болып табылады.

**Кіріспе**

Менде бір арманым бар – дәрігер болу. Ал дәрігер болу үшін көп еңбектену қажет, мен кітап оқу жақсы көремін, өзім бөлме өсімдіктерін өсіріп, күтіп, баптауды ұнатамын. Сол гүлдер арасындағы алоэ өсімдігі туралы көп білгім келді. **Алоэ - көп ауруларға емші!**

* **Ал, біз не білеміз және не білмейміз алоэ туралы?**
* «Алоэ өсімдігінің емдік шипасы» деген қағиданы ұстана отырып алоэ өсімдігінің емдік қасиеттерін зерттеуге бел будым. Біздің халқымыз ерте замандардан бері дәрілік өсімдіктердің құпиясын білген, әрі оларды әртүрлі ауруларды емдеуге шебер қолданып келген.   
   Ізденіп зерттеу барысында мектеп және ауыл кітапханаларында болып осы төңіректе көптеген мәліметтер, деректер жинақтадым. Қазіргі технология қарқындаған заманда ауаның түрлі себептермен ластануына байланысты және әлемде болып жатқан КОВИД-19 пандемиясының зардаптарының нәтижесінде адамдарда көптеген ауру түрлері көбейіп отырған жайы бар. Сондықтан табиғаттың сыйға тартқан дәрілік өсімдіктерін тану, оларды зерттей білу, қасиеттерін ашу мен үшін алға қойған басты мақсат деп білемін.

**Өзектілігі:** Бөлме өсімдігі алоэ биологиялық ерекшеліктері, морфологиялық сипаты мен адам ағзасына тигізетін емдік қасиеттерін зерттеп анықтау және насихаттау.

**Зерттеу нысаны:** бөлме өсімдігі алоэ

**Мақсаты:**  **Адам ағзасына алоэ өсімдігінің пайдасын зерттеу**

**Міндеттері:**

* Өсімдіктер дүниесіндегі алоэның ғылыми атауларын анықтау, ғылыми зерттеулермен танысу ( мақалалар, зерттеу жұмыстары).
* Заманауи және халық медицинасында қолданылуы.

**Зерттеу жаңалығы:**

1. Алоэ өсімдігінін емдік ерекшеліктеріне жан – жақты сипаттама берілді;

2. Алоэ өсімдігінің емдік қасиеттерінің тиімді пайдалану жолдары көрсетілді.

**1.1** **Алоэ өсімдігінің сипаттамасы**

*Алоэ (жүзжасар: Aloe)*-үй ішінде өсірілетін әсем де пайдалы әрі кең тараған өсімік түрі. Үйде өсетін алоэ ағаш тәріздес, сондай-ақ ақ жолақты жапырақты сәндік түрі болады.

*Алоэ (variegata*) деген түрінің жапырағы қою жасыл ақ жолақты,жапырағы үшбұрышты пішінді болып келеді. Ағаш тәріздес.

*Алоэ (arborescens)* деген түрінің ағаш тәрізді тікенекті, жапырақтары ұзын сабағында орналасады.

*Алоэ (arictata)-*осьтік алоэнің түрі кішілеу болады,жапырағы 10 см мөлшерде шар тәріздес розеткалар түзеді.

*Алоэ (humilis)* - приземистое түрі көкшіл-жасыл түсті жапырағы бар ұшы тілімделген болады.

Қазақстанда ағаш тәрізді түрі алоэ (arborescens) бөлме өсімдігі ретінде қолдан өсіріледі.

 

Алоэ - лалагүлдер тұқымына жататын көп жылдық бұта, кейде шырмауық түріндегі мәңгі жасыл қуаңшылыққа төзімді өсімдік. Тропиктік, субтропиктік белдеулерде кездеседі. Отаны - Оңтүстік Африка. Биіктігі 7-12м-дей, сабағы жуан, жапырағы шырынды, етті, тікенді болып келеді. Қызыл-сары түсті күлтесі болады. Шырынды алоэ негізінен Оңтүстік Африкада өсетін жабайы алоэдан алынады. Құрғақшылық жылдары бұл өсімдік жапырағының шырышты өзегіне қоймалжың шырын жинайды да ол өсімдікті солып қалудан сақтайды.

***Көбеюі***

 Қызыл, қызғылт-сары, сары түсті, гүлі түтікше келген қоңырау тәрізді гүлшоғырына топталған. Сирек гүлдейді, негізінен құстар арқылы тозаңданады. Тұқымынан кейде өсімді (вегетативті) жолмен де көбейеді. Тұқымы жалпақтау қоңыр түсті. Алоэны көбейту үшін сабағының түбінен шығатын атпа бұтақтарын аналық өсімдіктен бөліп алып, құмды құнарлы топыраққа отырғызу керек.

***ІІ. Негізгі бөлім***

***2.1 Алоэ өсімдігінің медицинада қолданылуы***

*Мектеп медбикесі Жадрина Ботагоз Барлыбаевнамен сұхбат жүргізілді (қосымша 1)*

Менің медициналық маманнан білгенім, алоэ гүлі үйде тек декоративті мақсатта ғана емес, емдік мақсатта да өсіріледі. Емдік практикада алоэнің жапырағы мен шырыны және де алоэ экстракты (механикалық және химиялық әдістермен бұзылған ұлпа) пайдаланылады. ағаш тәріздес алоэның жапырақтарынан көз, асқазан-ішек т. б. ауруларды емдейтін экстракт әзірленеді. Оның жапырақ сөлін іріңді жараны, күйген жерді, тері дерттерін (қабынған) емдеуге қолданады. Дегенмен, оны дәрігердің кеңесімен пайдалану қажет, өйткені бірқатар жүрек-тамыр ауруларына кері әсер етеді.

***Алоэ өсімдігінің басты ем болатын аурулары және қолданылуы***

Сонау есте жоқ ерте замандарда адамзат баласы дәрі-дәрмек деген дүниені мүлде білмейтін. Олар өздерінің сырқаттарынан айығу үшін халықтық амал-тәсілдердің көмегіне жүгінетін еді. Сондықтан да, шөптерден жасалған дәрілер бүгінге дейін маңызын жоғалтпай келеді. Және де дәрілік өсімдіктер адам денсаулығына ине мен дәрі-дәрмекке қарағанда, әлдеқайда қауіпсіз келеді. Себебі, таблеткалардың құрамында сіздің ағзаңыз қабылдай алмайтын химиялық заттар болуы мүмкін. Бірақ біздің айтқымыз келгені бұл емес еді...

Сіздің үйіңіздің терезесінде **алоэ аталатын кереметтей өсімдік өсіп тұр ма?** Жоқ? Өте өкінішті. Осы жазбадан кейін алоэны өсіріңіз. Ол сізді өзінің жасыл көйлегімен ғана емес, шипалық қасиеттерімен де қуантатын болады.

Жер бетінде алоэның **300-ден астам түрі бар.** Және оның әрбірінің өзіндік қасиеттері бар. Мәселен, бұта қалпындағы түрі ішкі ағзаға жақсы әсер береді, ағаш түріндегі алоэ сыртқы сырқаттарға қарсы тұра алады. Алоэ өте қарапайым, оның өсуіне ылғал мен жарық жеткілікті. Оның көбеюі де қиындық тудырмайды: ұрықпен де, бұталармен де, сабақтармен де, тіпті жапырағымен де өніп кете алады.

Білесіз бе, айдай әлемге танымал Клеопатра ханшайымның өзі алоэдан жасалған кремді жаққан екен. Дәрігер Диоксид: **"Алоэ жараларды емдеп, ұйқыны тыныштандырады"** деп жазып кеткен. Алоэ шырыны иммунитетті нығайтып, пайдаланылған өндіріс бұйымдарын бастапқы қалпына келтіріп, бактерияға қарсы күресе алады. Басқа өсімдіктер секілді алоэ да көміртегіні жұтып, оттегі шығара алады. Сондықтан да оны ұйықтайтын немесе адам көп жүретін бөлмеге қойған жөн.

**ІІІ. Зерттеу нәтижесі**

**3.1 Зерттеудің практикалық мәні**

Алоэ шырының пайдасы туралы қаншалықты білетінін мектеп оқушылардың және үлкен адамдардың арасында сауалнама өткіздім.

Сауалнама нәтижесі мынадай болып шықты. Қатысты 25 адам

1. Алоэ өсімдігінің пайдасы туралы білесізбе?

Иә – деп жауап берді 19, жоқ-деп 6

1. Алоэ шырының емдік мақсатта қолданасызба?

Иә- деп жауап берді 18, жоқ – деп 7

1. Алоэ туралы қосымша мәліметтер алғыңыз келе ме?

Иә- деп 22, жоқ деп-3 адам жауап берді.

Алоэ өсімдігінің халық медицинада қолданылуы туралы

Бір күні мен қолымды жаралап алдым. Жара алған жерімді сол сәтте зарарсыздандыруға мүмкіндік болған жоқ, сондықтан біраз уақыттан кейін іріндей бастады. Анам көмекке келді. Ол алоэ жапырағының қабықшасын алып тастап жараның үстіне қойып дәкемен танып тастады. Колымдағы жара тазарды және тез жазылды. Бұл менің алоэ өсімдігінің алғашқы қолданылуым болатын.

Алоэ шырынан жасалатын қоспалар рецептілер

* **Күйік шалғанда,** іріңді жаралар пайда болғанда алоэны қойып, дәкемен таңып тастау керек және әр екі сағат сайын ауыстырып тұру керек.
* Егер **суық тигізіп алсаңыз,** алоэның жаңадан жасалған шырынын әрбір 3-4 сағат сайын 2-3 тамшыдан тамызып тұрыңыз. Бұл әдісті 2-3 күннен артық жасауға болмайды.
* **Тісті құрт жеп** ауырғанда алдымен тұзды сумен жуып, алоэден 1г ұнтақтап, оны тіске басады.
* **Шиқан шыққанда**, іріңді жараларды алоэнің жапырағын тіліп, жараның аузына тартады. Шиқанның соқтасын соруға тез жазылуына, әрі қарай созылмауына алоэ жапырағы көп көмектеседі.
* Сондай-ақ **адамның тәбетін ашуға, іш тоқтатқанға, асқазан ауруына ішек аурулары** мен баспаға жақсы ем. Бал қосылған алоэ шырыны **туберкулез** ауруына бірден-бір ем болып табылады.

Күз және қыс айларында мектеп оқушыларында өте жиі жөтел пайда болғаның байқауға болады. Ең қолайлы және қаражатты талап етпейтін әр үйде болатын заттардан, жөтелде тез арада кетіретін алоэ шырынынан қоспа жасадым және оны өзім ішіп те көрдім. (қосымша 2)

* **Жөтелден -**  алоэ шырыны мен балдың қоспасын жасаймыз. Шырынды алу үшін 15 сантиметр болатын бірнеше жапырақты үзіп алып, сумен бір рет шайып жіберіңіз. Таза стақанды, дәкені немесе мәрліні аласыз. Қолыңызды тазалап жуыңыз да, сол мәрлінің бетіне әбден кескілеген алоэны қоясыз. Оны қолыңызбен қатты сығып, суын стақанға тамызасыз. Дайын шырынды балмен араластырасыз (1:1). Бұл қоспаны күніне 3 рет бір шәй қасықпен тамақтан жарты сағат бұрын ішіп тұрыңыз. Пайдалану уақыты – 3 апта.

**Алоэ шырынымен жасалған тәжірибе**

Алоэ шырының өсімдіктің өсуіне әсер ету (қосымша 3)

Тәжірибе жасау үшін мен қиярдың және қабақтың тұқымдарын алдым, және екі ыдысқа бөліп салдым №1 су қостым, ал №2 алоэ шырының.Күнделікте жүргізілген жазбалар арқылы (кесте , қосымша 2) алоэ шырыны қосылған ыдыста тұқымдар тез және жақсылау өседі.

Қорытынды: алоэ шырыны өсімдіктің тұқымының өнеуіне және өсуіне жақсы әсер етеді.

**Қорытынды**

Алоэ өсімдігін «Ғажайып өсімдік» немесе «Табиғи емші» деп бекер айтпаған. Соңғы кездері көптеген ғалымдар мен қолданушылар емдеудің табиғи әдістеріне көп көңіл бөлуде. Нәтижесінде алоэ өсімдігі тамаша қасиеттерімен қолданушылар назарын қайтадан өзіне аударып отыр. Қазіргі таңда алоэ құрамында 75-ке жуық қоректік заттар бар екені анықталып отыр. Осы заттардың арқасында алоэ адам ағзасының жекелей мүшелерімен қатар ағзаның тұтастай тазаруына, қалпына келуіне, қалыпты жұмыс істеуіне мүмкіндік береді.

Сонымен бәріміздің күнделікті жиі кездестіріп отыратын «жасыл аптекамызда» көптеген аса құнды препараттарды таба аламыз. Алайда бұл аптеканың препараттары арнаулы ыдыстарда немесе таблеткалар түрінде емес, жасыл өсімдіктер клеткаларында, олардың тамыры мен сабағында, жемісі мен тұқымында, гүлі мен жапырағында сақталады. Бір сөзбен айтқанда өсімдіктер алуан түрлі дәрілік заттарды бойына сіңірген «Қойма», біз ауырып-сырқаған кезде көмекке келетін «Жасыл жәрдемшілер» деп толық айта аламыз.

**Түйіндеу**

Алоэ жараны құрғатып,тәніңді тірілтеді,

Обырды жеңіп, көзіңді тазартады,

Санаңа нұр құяды,

Тіліңді жеңілдетіп,естуді өткір етеді,

Шаш түсуін тоқтатып,

Асқазанды нығайтады,

Бауырды емдеп жазады.

**Пайдаланған әдебиеттер тізімі:**

1. «Жабайы өсімдіктер сыры» К.Ж.Сыбанбеков

2. «Өсімдік әлеміне саяхат» П.С.Массагетов

3. «Табиғатқа саяхат». Құттыбек Құрмашев

4. «Қазақстан өсімдіктер әлемінің асыл қазынасы» А.А.Иващенко

5. Денсаулық энциклопедиясы.

6. Қазақстан ұлттық энциклопедиясы

7. Ғаламтор материалдары

8. «Биолог анықтамалығы» журналы.

9. «Биолог және салауаттылық негізі» журналы.

Қосымша 1



[Сұхбат](20201117_152150.mp4) гиперссылка

Қосымша 2





Қосымша 3

Бақылау күнделігі (кесте)

|  |  |  |
| --- | --- | --- |
| Мерзімі | №1 ыдыс (су) | №2 ыдыс (алоэ шырыны) |
| 21.09.2020  (1 күн) | Тәжірибе басталуы | Тәжірибе басталуы |
| 22.09.2020  (2 күн) | Тұқымдар ісінген | Тұқымдар ісінген |
| 23.09.2020  (3 күн) | Тұқымдар ісінген | 2 тұқым өне бастады |
| 24.09.2020  (4 күн) | 2 тұқым өне бастады | 4 тұқым өне бастады, тамыршалар түзілді 5 мм |
| 25.09.2020  (5 күн) | Барлық тұқымдар өне бастады, тамыршалар 3 мм | Жасыл жапырақшалар түзілді |
| 26.09.2020  (6 күн) | Жасыл жапырақшалар түзілді | Сабағы ұзара бастады |
| 27.09.2020  (7 күн)  Тәжірибенің аяқталуы | Сабағының ұзындығы шамамен 1 см | Сабағының ұзындығы 3 см |

|  |  |
| --- | --- |
| C:\Users\Алия\Documents\My Bluetooth\Screenshot_20201117-160941_Chrome.jpg | C:\Users\Алия\Documents\My Bluetooth\Screenshot_20201117-160941_Chrome.jpg |
| 1 күн | |
| C:\Users\Алия\Documents\My Bluetooth\Screenshot_20201117-161412_Chrome.jpg | C:\Users\Алия\Documents\My Bluetooth\Screenshot_20201117-161412_Chrome.jpg |
| 4 күн | |
| C:\Users\Алия\Documents\My Bluetooth\Screenshot_20201117-162338_Chrome.jpg | C:\Users\Алия\Documents\My Bluetooth\Screenshot_20201117-162338_Chrome.jpg |
| 7 күн | |

**Кіріспе**

«Алоэ өсімдігінің емдік шипасы» деген қағиданы ұстана отырып алоэ өсімдігінің емдік қасиеттерін зерттеуге бел будым. Менің бүгінгі таңда қорғағалы тұрған тақырыбын «Алоэ өсімдігінің пайдасы» бұл тақырыпты таңдауыма жетекшім және анам ықпал етті. Өзім бөлме өсімдіктерін өсіріп, күтіп, баптауды ұнатамын. Ес білгеннен бері оқыған - түйгенімнің арқасында тек бөлме өсімдіктері ғана емес, жалпы өсімдік атауының адам өміріне, олардың денсаулығына тигізетін пайдасы, қасиеттері қызықтыра бастады. Қоршаған ортаның адамдарға тигізетін әсері орасан зор екендігі белгілі. Соның ішінде дәрілік өсімдіктердің адам өміріне тигізетін маңызы зор екеніне ешкім күмән келтіре алмас. Біздің халқымыз ерте замандардан бері дәрілік өсімдіктердің құпиясын білген, әрі оларды әртүрлі ауруларды емдеуге шебер қолданып келген.   
Өсімдіктердің емдік қасиеттерін білу үшін көп еңбек етуге тура келді. Мектеп және ауыл кітапханаларында болып осы төңіректе көптеген мәліметтер, деректер жинақтадым. Көп ізденіп, көп оқыдым. Өз жетекшіммен бірлесіп, емдік өсімдіктердің түрлерін, қолданылуын білдім. Көп ізденіп зерттеу барысында өсімдіктердің емдік қасиеттері туралы деректер жинала бастады. Атап айтсам, бөлме өсімдіктерінен емдік мақсатта алой (алоэ), орыс халқы оны «столетник» (жүзжылдық) деп те атайды, герань, фикус, кактус т. б. өсіремін. Қазіргі технология қарқындаған заманда ауаның түрлі себептермен ластануына байланысты адамдарда көптеген ауру түрлері көбейіп отырған жайы бар. Сол ауруларды өсімдіктермен емдеу жолдарын білген әрбір адамға тиімді болар еді. Өкінішке орай аяғымыздың астында өсіп тұрған емдік қасиеті жоғары өсімдікті тани бермейміз. Егер әрбір саналы, сауатты Қазақстан азаматы, азаматшасы өз елінің табиғат сыйлаған сыйын танып, қолдана білсе, салауатты өмір кепілі болмас па еді. Олай дейтінім ерінбей бар затты пайдалану керек. «Ауырып ем іздегенше, ауырмайтын жол ізде» демей ме атам қазақ.   
 Сондықтан табиғаттың сыйға тартқан дәрілік өсімдіктерін тану, оларды зерттей білу, қасиеттерін ашу мен үшін алға қойған басты мақсат деп білемін.   
 Қоғам бар жерде адам бар. Адам бар жерде түрлі аурулар бар. Бірақ,сол мәселені шешу жолдарын іздестіру қазіргі таңда әр адамның саналы қорғанысында.

**Зерттеудің мақсаты мен міндеті.**   
 Осы ғылыми жұмыстың негізгі мақсаты алоэ өсімдігінің түрлерін, олардың биологилық ерекшеліктерін зерттеу. Тіршілік процесіндегі өсімділігін және әдемілігін сонымен бірге өсімдіктің шипалығын анықтау.Алоэның табиғатта – ауаны тазарту, шаң мен улы газдарды өзіне сіңіруі, емдік, сәндік қасиеті жайлы толық мағлұмат алу. Осы мақсатқа жету үшін төмендегідей міндеттер қойылады.   
- ғылыми әдебиеттерге шолу, мәлімет жинақтау   
- алоэ өсімдігінің биологиясын және морфологиясын анықтау.   
- алоэ өсімдігінің өсуінің ерекшеліктерін анықтау.   
- алоэ өсімдігінің табиғаттағы және адам өміріндегі пайдасын анықтау жолдары.

-алоэ өсімдігінің адам ағзасы үшін емдік қасиетін анықтап, емдік шипа ретінде қолдану.

**І І.Негізгі бөлім**   
 Біздің халқымыз ерте замандардан бері дәрілік өсімдіктердің құпиясын білген, әрі оларды әртүрлі ауруларды емдеуге шебер қолданып келген. Шипалы өсімдіктерден дәрі жасау әдістері ұрпақтан - ұрпаққа өтіп, бұл дәстүр атадан жалғасып отырған. Қазақстан табиғи жағдайлары әртүрлі болып келетін орманды, далалы, таулы аймақтардан тұрады. Республика аймағында 6000 - ға жуық өсімдік түрлерін кездестіруге болады екен десек, оның 500 түрінен дәрілік заттар алынады екен. Осынша байлықты игерумен бірге дәрілік өсімдіктерді зерттеудің, оны танып, білудің маңызы зор. Ерте заманнан бері мал бағумен айналысқан көшпелі қазақ халқы шөптердің, жалпы өсімдіктердің емдік қасиеттерін ертеден білген.Әбу - Насыр - Әл Фараби, Әбу - Әли Ибн - Сина, Беруни, Әл - Джуржани қазақ халқының медицинасының дамуына әсері дәрілік өсімдіктерді тауып пайдалануына зор ықпал етті. Жер жүзіндегі дәрілердің 40 -%- ы өсімдіктен дайындалады екен. Қазіргі кезде шөппен емдеу әдіс - тәсілдері кеңінен қолданылып жүр. Үй жағдайында кеңінен қолдануға жеткілікті. Ол үшін «дәрісіз ем - дом» дәрілік өсімдіктерден іздеуіміз керек. Қай заманда болсын, адам өсімдік өнімдерінің тағамдық жағына ғана емес, сонымен қатар емдік, шипалық жағына да көңіл бөлген. Қазіргі кезде «дәрі ауруы», аллергияның шығуы, иммунитеттің азаюы сияқты құбылыстардың байқала бастауына байланысты оның маңызы арта түспесе кеміген жоқ. Дәрілік өсімдіктерді ем ретінде пайдалану сонау көне заманнан бері дағдыға айналған, мұны ескі ескерткіш қолжазбалардан айқын көре аламыз. Осы дәрілік өсімдіктерінің ішінде үйде өсетін алоэ өсімдігінің ерекшелігімен емдік қасиеті жайында бүгінгі зерттеу жұмысымда айқын көз жеткізугі болады.

**2.1. Алоэ өсімдігінің сипаттамасы.**

**Алоэ**, сабыр (Aloe) — лалагүл тұқымдасына жататын көп жылдық бұта, кейде шырмауық түріндегі мәңгі жасыл, қуаңшылыққа төзімді өсімдіктер. [Тропиктік](https://kk.wikipedia.org/w/index.php?title=%D0%A2%D1%80%D0%BE%D0%BF%D0%B8%D0%BA&action=edit&redlink=1), [субтропиктік](https://kk.wikipedia.org/w/index.php?title=%D0%A1%D1%83%D0%B1%D1%82%D1%80%D0%BE%D0%BF%D0%B8%D0%BA&action=edit&redlink=1) белдеулерде кездеседі. Биіктігі 7-12 м-дей, сабағы жуан, жапырағы шырынды, етті, тікенді болып келеді. Қызыл, қызғылт-сары, сары түсті, гүлі түтікше келген қоңырау тәрізді гүлшоғырына топталған. Сирек гүлдейді, негізінен құстар арқылы тозаңданады. Тұқымынан кейде өсімді ([вегетативті](https://kk.wikipedia.org/w/index.php?title=%D0%92%D0%B5%D0%B3%D0%B5%D1%82%D0%B0%D1%82%D0%B8%D0%B2&action=edit&redlink=1)) жолмен де көбейеді. Тұқымы жалпақтау қоңыр түсті. Алоэны көбейту үшін сабағының түбінен шығатын атпа бұтақтарын аналық өсімдіктен бөліп алып, құмды құнарлы топыраққа отырғызу керек. Қазақстанда Ағаш тәрізді Алоэ (Алоэ arborescens) деген түрі қолдан өсіріледі. Алоэ- емдік қасиеттерімен бөлме өсімдіктерінің патшайымы атанған өсімдік. Отаны-Оңтүстік Африка. Таралуы: Африка мен Индияның жартылай шөл далаларында, Мадагаскарда кездеседі. Алоэ-асфоделовтар тұқымдасының суккулентті өсімдіктер туысы, 400 түрі бар. Олар мәңгі жасыл немесе алабажақ, шөптесін, бұта, ағаштектес көпжылдық өсімдік.. Суккулентті, жапырағының жиектері тегіс немесе ара тісті. Құрғақшылық жылдары бұл өсімдік жапырағының шырышты өзегіне қоймалжың шырын жинайды да, ол өсімдікті солып қалудан сақтайды.. Көп жерде бөлме өсімдігі, яғни әсемдік ретінде өсіріледі. Көбеюі вегетативтік жолмен. Ресейде мәдени өсімдік ретінде 40-жылдарда орын тапты. Гүлдеу уақыты: қысқы айлар, әр жылда емес. Қолдану бөлігі: жапырағы, сөлі. Жинау уақыты: жыл бойы. Қытайда веналық ауруларды емдеуге қолданады. Алоэ суық тигенді емдейді. Мысалы: тұмау ауруына, жара мен кесілген жерлерді жазады. Мидың үлкен ми сыңарларындағы тітіркену мен тежегішті реттейді. Жұмыс істеу қабілетін жоғарылатып, физикалық ауырлықты жеңеді. Ағзаның сақтандыру функциясын ретке келтіреді.

**Химиялық құрамы**

Жапырағында антрагликозид-алоин бар, 1,66 алоэ-эмодин, 25% алоэзин, натолин, геманатолин, ребарберон, шайырлы қоспа, 20% эфир майы, ферменттер мен микроэлементтер, витаминдер, фитонцидтер кездеседі. Ең құндылығы сол құрамындағы 22 амин қышқылының 20-ы адам организмінде кездеседі. Ал жақында ғалымдар оның құрамынан сирек кездесетін күрделі көмірсу –**ацеманнан** тапты. Ацеманнан тұмау мен қызылшаны және ісік ауруларын емдеуге қолданылады. Бүгінде ол затты СПИД-ті емдеуге қолдануда.

**Қолдану бөлігі:** жапырағы, сөлі. Жапырағын кесерден 2 апта бұрын суармау керек. Емдік мақсатқа 3-5 жылдан асқан алоэ ғана жарайды. Жинау уақыты: жыл бойы. Қасиеті: кермек дәмді, усыз келеді.

**Алоэның қарсы көрсетілімдері**

-өт жолдары аурулары

- бүйрек, бауыр аурулары

- гипертония

-гемморой

-жүктілік мерзімі

**Көбеюі**

Жас өсімдікті жыл сайын отырғызады, ересектері әр 2-3 жылда жақсы топыраққа отырғызылады. Алоэының көбінесе шілде мен тамызда немесе көктемде көбейтеді. Олардың көбею мүшелері 10-12см болуы керек, сонымен қоса 1 тәулік ауада ұстаған жылы топыраққа 1см тереңдікте, бөліктер арасын 3-5см-дей етіп отырғызады. Тамыры пайда болғанда отырғызуға болады. Алоэның тұқымы мен де өсіруге болады. Тұқымын ақпан, наурыз айларында себеді. Температурасы 250С –тан төмен болмауы тиіс.

**Алоэның қолданылуы**

Жапырақ сөлі тәбет ашады, ас қорытады. Әр түрлі микробтарға қарсы тұра алады. Химиялық медицинада алоэның шырыны жараны таңуға, әр түрлі тері ауруларына пайдаланады. Өсімдіктердің жаңа сөлі әсіресе қараңғы жерде ұстағаны туберкулезді емдеу үшін қолданады. Халық медицинасында жаңа жапырақтарды күйікті жазуға, дерматитке қарсы дәрі ретінде қолданылады. Алоэның су тұнбасы тәбетті толықтай ашады. Академик В.П.Филатов алоэның жапырағын түнде яғни 4-8 рет ұстауы ескертеді, себебі осы уақытта алоэ жапырағында негізгі заттар жинақталады. Олар ұлпа жұмысын жақсартады. Бұл заттар биогенді стимуляторлар деп аталады. Осы әдіс көптеген жазылмас аурудың алдын алуға көмектеседі. Тері сыртындағы іріңді жара, күйік, қағынған жараларға өсімдіктің жапырағы мен сөлін қолданады. Көздің де әр түрлі жұқпалы аурулары үшін қолданылады. Сонымен қатар демікпеде, асқазан ойық жарасында., асқазан ауруларына қарсы қолданады. Кейбір шырындарға қосады. Алоэның дәрілік қасиеті осыдан 3000 жыл бұрын белгілі болды. Оны Египетте, кейін Индияда, Италия, Грецияда сыртқы күйіктерге арнап қолданды. Орыс медицинасында жапырақ сөлін жүйке ауруларын, бас ауруы т.б. сырқат үшін, бал мен борсық майын қосып туберкулезді емдейді.

**Алоэның пайдасы**

**Өкпе туберкулезі**

**Иммунитет**

**Тәбет ашады Ангина**

**Күйік**

**Жөтел**

**Жараларды жазу Суық тию**

**Ағзаның жалпы жағдайын жақсарту Рак жасушаларының өсуіне**

**тосқауыл жасайды**

**Алоэның басты ем болатын аурулары және қолданылуы**

**1.** **Иммунитет көтеруде:** 500 г жаңа кесілген алоэ жапырағын грек жаңғағы дәнімен араластырып, ет тартқыштан өткіземіз. Оған 1,5 стакан бал араластырып, тамақтан соң бір ас қасықтан күніне 3мезгіл бір ай ішу керек.

**2.** **Тісті ауырғанда** алдымен тұзды сумен жуып, алоэдан 1 г ұнтақтап, оны тіске басады.

**3.Сыртқы жарақаттан** қан шыққанда алоэден лайықты мөлшерде алып, жаншып жарақатқа таңады.

**4.** **Демікпеге** жас алоэні езіп, шырынын күніне 3 рет, әр ретте 5 мг ішеді.

**5.Шиқан шыққанда,** іріңді жараларды алоэның жапырағын тіліп, жараның аузына тартады. Шиқанның соқтасын соруға, тез жазылуына, әрі қарай созылмауына алоэ жапырағы көп көмектеседі.

**6. Әсемдік-косметикалық маска жасау**, жұмыртқаның ақ уызы мен алоэ өсімдігінің сөлін қосып маска дайындап бетке аптасына 1-2 рет қолданса, бет тазаланып, ағарады.

Сондай-ақ адамның тәбетін ашуға, іш тоқтатқанға, асқазан ауруына, ішек аурулары мен баспаға жақсы ем. Бал қосылған алоэ шырыны туберкулез ауруына бірден-бір ем болып табылады.

**2.2. Алоэ өсімігін практика жүзінде қолдана отырып, емдік қасиеттерін анықтау.**

**Күнделікті тұрмыста халық медицинасының қоспасын даярлау**

**Қоспа № 1**

Жаңа жапырақ сөлі қараңғыда ұстаған борсық майын араластырамыз және де бал қосамыз, май, 100 бөліктей какао, алоэның жапырағының 15 бөлігін 1 шай қасық сөлді 1 стакан сүтке қосамыз. Туберкулез кезінде күніне 2 рет қолдану керек.

**Қоспа № 2**

Әлсіреткіш қоспа ретінде келесі қоспа дайындалады: 150 гр алоэ жапырағы (тікенімен бірге) қолмен езіп, 300 гр ыстық бал қосады, қайнағанға дейін ысытады. Тәулік ұстап, сосын ысытады. Тамақ ішер алдыднда 1 сағат бұрын әр таңертең 5-10 гр қолдану қажет.

**Қоспа № 3**

Қолмен алоэның жапырағын езіп, күніне сөлін 3-4 тамшы қолданады. Мұрын қуысы ауруына қолданады.

**Қоспа № 4**

Сөлін балмен араластырып, бронхитқа қарсы күніне 3 рет шай қасықтың 1/2 бөлігін пайдаланады.

**Қоспа № 5**

Жараларға жапырағын ортасынан кесіп, ылғал жағын таңады.

**Қоспа № 6**

Жапырағын кесіп, тазалап жуып, мясурубкадан өткіземіз. Бал қосамыз. Асқазан қыжылына 1 шай қасықтан қолданады.

**Қоспа № 7**

Суық тиюге 2-3 сағат аралығында 5-6 тамшы пайдаланады.

**Қоспа № 8**

Алоэ сөлі мен жұмыртқа ақуызын қосып араластырып бетке маска ретінде аптасына 1-2 рет қолданылады.

**Алоэ сөлінің адам ағзасына әсерін зерттеу нәтижесі.**

**Тәжірибе №1**

Алоэ сөлінің адам ағзасына пайдасы.

Зерттеу әдісі: Мұрынға тамызу

Мақсаты: Жағдайын жақсару

Зерттеу барысы: әр 5-6 сағат сайын мұрынға 5-6 тамшы сөлін тамызу

Қорытындысы: Жағдайы жақсы

Ұсынылады: Алоэ сөлі ағзаның қызметін жақсартады. Күнделікті қолдану мұрын қуысын жақсартады.

**Тәжірибе № 2**

Алоэның күйікпен жараға әсері.

Зерттеу әдісі: Жараға таңу.

Мақсаты: жара мен күйктің жазылуы

Зерттеу барысы: күйікпен жараға компрес жасау немесе жапырағын кесіп таңу.

Қорытындысы: жазылу жылдамдығы жақсы

Ұсынылады: Алоэ күйік пен жараны жазады, актисептикалық жағдай туғызады.

**Тәжірибе № 3**

Алоэ сөлінің адам ағзасына әсері.

Зерттеу әдісі: Ауыз қуысының қағынуын шаю.

Мақсаты: Ауырғанды басады.

Зерттеу барысы: 50 % алоэ сөлімен шаю.

Қорытындысы: Алоэ сөлі ауруды басады.

Ұсынылады: Күнделікті қолдануда ауыз қуысының ауруларын жазады.

**Тәжірибе № 4**

Асқазан және ішек ауруларына.

Зерттеу әдісі: Күніне 1 рет ішу, таңертең аш қарынға үлкен қасықпен 1 қасық ішу.

Мақсаты: Асқазан жарасын жою.

Қорытындысы: Асқазан тесуі тоқтап, жараның аузы кішірейіп басылды.

Ұсынылады: Күнделікті қолдану

**Тәжірибе № 5**

Әдемілік- косметикалық маска жасау.

Зерттеу әдісі: Аптасына 2 рет қолдану

Мақсаты: Әдемілік әсемдік келбет

Қорытындысы: Бет ағарып, сұлулана түсті

Ұсынылады: Аптасына 1-2 рет қолдану.

**Қорытынды**

Денсаулылғымыз мықты болуы үшін батпандап кіріп, мысқылдап шығатын ауруды дәрісіз-ақ үй жағдайында бөлмеде өсетін дәрілік алоэ өсімдігімен-ақ емдеп жазуға болады. Дәрілік өсімдіктермен айналысу денсаулығымызды сақтауға көмектеседі, отбасының қаражатын үнемдейміз, табиғат байлығын қорғауға да атсалысамыз.

Міне, осындай емдік қасиеті бар өсімдіктерге оқушылар кішкентайынан мән беріп, өз игілігіне қолдана білсе, шипаны алыстан іздемейді. Дәрілік өсімдіктерді пайдалану денсаулықты сақтаумен бірге қазіргі нарықтық заманда отбасылық қаражатты үнемдеуге көмектеседі. Дәрілік өсімдіктер жанға шипа, дертке дауа болады.

Алоэ бөлме өсімдіктер ішінде ең көп тарағаны. Өзінің әсемдігімен көздің нұрын алады, гүлдеуі өте сирек, бірақ та жұмыс жазу барысында ұққаным өсімдік көптеген пайда әкеледі. Мен өз группаластарымның арасында осы өзімнің жұмысыма байланысты сауалнама жүргіздім. Алоэны группаластарымның арасында кеңінен насихаттадым. Ерте заманнан дәрілік өсімдіктердің қасиетін ата-бабаларымыз білген. «Аурудың жақсысы жоқ, дәрінің тәттісі жоқ» дегендей қазіргі заманда химикат дәрілер көбейіп жатыр. Олардың адам ағзасына тигізетін зияны көп. Өсімдік адам үшін азықтың қайнар көзі. Дәрілердің барлығы өсімдіктерден алынады. Аурудың алдын алуға емдеу үшін дәрілік өсімдіктердің маңызы өте зор.

Қазақстан Республикасының Президенті Н.Ә. Назарбаевтың Қазақстан халқына Жолдауы «Қазақстан жолы – 2050: Бір мақсат, бір мүдде, бір болашақ» атты ұстанымын алға қойған жас студенттердің бүгінгі таңда осындай жобалардың халыққа тигізер пайдасы ұшан теңіз. Сондықтан Қазақстанның болашағы жастардың қолында . Өзім сияқты жастарға айтарым өз елімізде өсетін дәрілік өсімдіктерді зерттеп, халық игілігіне пайдалана білсек дені сау, салауатты ұрпақтың көп болатынына кәміл сенейік. Салауатты өмір салтын ұстанатын әр бір қазақ азаматы өз денсаулығын күте білсе, еліне де, жеріне де, тигізер пайдасы өте көп болар еді..

**Ұсынысым**

Сол себептен өз жобамда мынадай ұсыныстар ұсынғым келеді.

1.Әрбір мектеп қабырғасында емдік қасиеттері бар бөлме өсімдіктері көптеп өсірілсе;  
2. Тек дәрілік өсімдіктерді және олардың емдік қасиеттерін жарнамалайтын дәріханалар ашылса;   
3. Дәрілік өсімдіктерге түрлі дәмдеуіштер қоса отырып, жас балалар іше алатын түрлі - түсті кәмпиттер секілді дәрілер жасалса;

4.Үлкен кісілерге емдік шөптерден жасалған кеппе шөптер секілді дәрі- дәрмектер көптеп шығарылса.

**Пайдаланылған әдебиеттер:**

1. Жетісу. Энциклопедия. - Алматы: «Арыс» баспасы, 2004. — 712 бет   
2. «Келешек ұрпаққа арналған қоршаған орта», «Алматы-2004» 48-53 беттер.   
3. “Қазақ Ұлттық Энциклопедиясы”, 1 – том 63бет   
4. «Табиғатты аялайық», «Алматы-2003» 40-41 беттер

5. М.Қожабеков.Дәрілік өсімдіктер. Алматы, «Қазақстан»1982.72бет

6. Ә. Нұрмағамбетов. 1990, 111 «Қазақстан ұлттық энциклопедиясы» 23-бет.   
7. Биология оқыту әдістемесі. 1998 ж. 75 бет .

8. Биология. «Атамұра», 2002 ж. 78 бет .

9. Шарманов айтқан шындықтар Денсаулық журналы № 10 Алматы , 2010жыл , 23-28 беттер

9. Н.И.Логачева, Н.Б.Шешко. Комнатное цветоводство и фитодизайн.-«Минск баспасы, 2009» 100-101беттер  
10. Интернет желісі. /Yandex.kz; Google.kz/

11. Денсаулық журналы №8 2006 жыл.